Eivind Hjelmtveit

Eivind Hjelmtveit (født 16. august 1926 i Eydehavn, død 11. februar 2017 i Oslo) var en norsk kultursjef.

Han var født i Eydehavn som sønn av tidligere kirke- og undervisningsminister Nils Hjelmtveit som var en markert skikkelse i London-regjeringen under krigen. Han ble uteksaminert fra økonomisk gymnas i Sandefjord i 1949 og var sekretær i Riksteatret fra 1950, senere økonomisjef. Han var økonomisjef ved Det Norske Teatret 1964-1968 og  sjef for Riksteatret 1968–1975. I perioden han var sjef for Riksteateret, ble Hålogaland Teater etablert med fast ensemble, Teatret Vårt ble opprettet som det første regionteateret i Molde og det ble opprettet regionteater i Skien. I 1975 overtok han som sjef for Oslo Kinematografer, en stilling han hadde til 1993.

Hjelmtveit var en av de fremste organisatorene i norsk teater og kinodrift i siste halvdel av 1900-tallet og var også en drivende kraft i Kunstnerforeningen.

Han var ridder av den franske Ordre des Arts et des Lettres og var også tildelt storkorset av Kunstnerforeningens Purpurneseordenen.

Referanser

Eksterne lenker 
 

Norske teatersjefer
Ordre des Arts et des Lettres
Personer fra Arendal kommune